Source: http://www.jogiforum.hu/mediajog/265
Timestamp: 2018-03-18 11:45:15
Document Index: 29942000

Matched Legal Cases: ['bíróság ', 'Kúria ', 'Kúria ', 'Bíróság ', 'bíróság ', 'Bíróság ', 'bíróság ']

Mérték blog | Jogi Fórum
(Médiajog rovat archívum)
admin: Szúrópróba 7. – Kampányhíradózás
Egyoldalú tájékoztatás és egyetlen üzenet minél egyértelműbb és hangosabb megfogalmazása érdekében szinte egyetlen téma köré szerkesztette az állami média a népszavazás előtt három nappal közreadott hírműsorait. Témaszegénység, az alternatívák bemutatásának szándékos hiánya, előítéletes általánosítás, a vagy-vagy leegyszerűsített üzenete fogalmazódott meg a műsorokban.
Elemzésünkben ezúttal az állami televízió 2016. szeptember 28-án a Duna csatornáján 18:00 órakor, valamint az M1 19:30-kor sugárzott híradóit vizsgáltuk. Híradónak öltöztetett kampányműsorokat találtunk, amelyek nem információkat tartalmaztak, hanem egyetlen megoldást sulykoltak a tájékozódni az állami televízióból kívánó közönség számára.
Hírműsor helyett eligazítás
A bíróság által is követett joggyakorlat szerint a hírműsor olyan, többnyire rövid, akár különböző műfajú közlésekből álló, közérdeklődésre számot tartó időszerű, országos vagy helyi, illetve külföldi eseményekről beszámoló műsorszám, amely alkalmas az állampolgárok egészének, vagy nagyobb csoportja számára a társadalmi, a politikai, a gazdasági életben, és a nemzetközi eseményekben való eligazodást elősegíteni.
Ehhez a közszolgálati médiaszolgáltató számára ma iránymutatásul szolgáló Közszolgálati Kódex még azt is hozzáteszi, hogy „a közszolgálati médiaszolgáltató mind a Magyarország határain kívül, mind az azokon belül élőket hitelesen, sokoldalúan, tárgyilagosan, időszerűen és rendszeresen tájékoztatja a hazai és külföldi, közérdeklődésre számot tartó politikai, közéleti, társadalmi, gazdasági, tudományos, vallási, kulturális és sporthírekről, illetve –eseményekről.” A tájékoztatásnak függetlennek, hitelesnek, gyorsnak, pontosnak és sokoldalúnak is kell lennie.
Mindezeknek a szeptember 28-án sugárzott állami hírműsorokban nem leltük nyomát. Még csak az sem volt mondható, hogy a Duna és az M1 csatornákon hat órakor és fél nyolckor közzétett hírműsorok valódi hírműsorok lettek volna abban az értelemben, hogy a közérdeklődésre számot tartó események széles palettájáról válogattak volna. Az állami híradósok számára aznap gyakorlatilag két téma létezett, ami a szerkesztésükben nagyon is összetartozott – a migráns tematika és a népszavazás. A hírműsor korábban nem látott intenzitással vált a kormánykampány szócsövévé. A 23 perces koraesti híradó 19 anyagából 14 csak erről szólt 18 perc terjedelemben. (A fél nyolcas nagyhíradó „témagazdagabb” volt, annak 52 perces időtartama „csak” kétharmadában, 35 percben foglalkoztak a népszavazási és menekült tematikával.)
Árulkodó hírsorrend
A manipuláció már a hírsorrendnél kezdődött. A manipuláció egyik mester trükkje azon alapul, hogy memóriánkban az információk befogadása során fontos szerepe van az első helynek. Ha valami előre kerül, kiemeltté válik, az nemcsak több figyelmet kap, de alkalmas arra is, hogy mást – a manipulátor számára kevésbé érdekes, akár titkolandó dolgokat – elfedjen. A 18 órai műsor első hat híre a migráns kérdéssel – erős felütésként – kizárólag csak bűnügyek formájában foglalkozott, olyan ügyeket mutatott be, amelyeknek elkövetői, gyanúsítottjai menekültek voltak. Az ügyek között egy volt olyan aktualitással rendelkezőnek nevezhető, amely közvetlenül érinthette a magyar társadalmat, nevezetesen az, hogy az előző napon nyilvánosságra került a magyar, francia, belga hatóságok közös vizsgálatának eredménye a párizsi terrortámadások ügyében, és abból kiderült, hogy a támadások fő szervezője Magyarországról fuvarozott el hét terroristát tavaly nyáron. Jellemző módon a Híradó a hír feldolgozása során önálló információval nem rendelkezett az ügyről, hanem a Magyar Időkben megjelent cikkekre hivatkozva közölte a vizsgálat megállapításait. Az állami híradó kiegészítő információként a Fidesz frakció szóvivőjének sajtónyilatkozatát közölte, aki kárhoztatta az Uniót amiatt, hogy „Európa határai továbbra is tárva-nyitva állnak, ma is ezrek érkeznek naponta, mindenféle ellenőrzés nélkül … Brüsszel sok európai ember életét menthette volna meg, ha az ellenőrizetlen tömeges bevándorlás helyett a határok védelmét teszi az első helyre” így adva teret a kormánypárt véleményének kifejtésére az állami televízió.
Majd – a menekültek magatartásának illusztrálásaként – konkrét bűnesetek következtek szerte Európából: először egy összeállítás arról, hogy előzetesbe került az a szabadkai befogadó táborban lakó két pakisztáni férfi, akik erőszakoskodni próbáltak egy 14 éves szabadkai kislánnyal. Rövid hírben számoltak be egy németországi befogadó állomáson élő menekült férfi tragédiájáról, akit lelőttek a rendőrök, mert meg akarta ölni azt a már éppen őrizetbe vett menekült társát, akit azzal vádolt, hogy a 8 éves lányát megerőszakolta. Aztán hírt adtak egy baden-württenbergi kisvárosi vendéglőben történt incidensről menekültek egy csoportja és egy magyar társaság között, melynek vége sérülésekkel járó tömegverekedés lett. Majd egy kamionos által készített videofelvételt mutattak be, amelyben egy illegális bevándorló éppen kivágja magát egy kamion ponyvájából Angliában. Végül hosszú összeállítást tettek közzé arról, hogy milyen intézkedéseket kellett hozni az ausztriai fürdőkben, hogy megvédjék a fürdőzőket az erőszakoskodó migránsoktól.
A több mint 11 perces, a menekültekkel szembeni ellenérzések fokozására, a gyűlölet- és félelemkeltésre, riogatásra szánt hírsorozatot követően még két percben nyomatékosították, hogy (mindezek ellenére) Brüsszel továbbra is erőlteti a kötelező kvótát, sőt felgyorsítaná a folyamatot, ami ellen a magyar embereknek tiltakozni kell. Ehhez pedig a rendelkezésre álló eszköz – a népszavazás.
A következő 5 perc a népszavazáshoz kapcsolódó híranyagokat tartalmazott, köztük két ellenzéki párt, az MSZP és az LMP álláspontja is megfogalmazódhatott 30-30 másodpercben, melyek szerint a népszavazás elterelés, és nem oldja meg az ország tényleges problémáit, mert azok az egészségügyben, az oktatásban vannak.
Még ezeket, a műsor egészéhez, illetve a kormányüzenetet hordozó tartalomhoz képest rendkívül csekély időtartamú, a népszavazást megkérdőjelező ellenzéki véleményeket is ellenpontozta az állami televízió. Egy összeállítást tettek közzé arról, hogy miért fontos mégis a népszavazás: ezúttal nem hazai pályáról érkezett a megerősítés, hanem a franciaországi Allex városkából, ahol referendumot tartottak arról, akarnak-e a helyi lakosok migránsokkal élni. Az ottani polgármester kifejtette, nem lehet rákényszeríteni senkit semmire anélkül, hogy ne konzultálnának velük.
A hírműsor készítői fontosnak tartották, hogy bemutassák, a népszavazás ügyének nem várt támogatói is vannak. Így hírt adtak arról, hogy egy volt SZDSZ-es képviselő, az Országgyűlés Emberi jogi bizottságának korábbi elnöke kilépett a Helsinki Bizottságból, mert nem értett egyet azzal, hogy a jogvédő szervezet most „a demokrácia egyik legfontosabb intézménye, a népszavazás ellen kampányol”. Ugyanezért közölték rövid hírben azt is, hogy Pukli István otthagyta a Tanítanék Mozgalmat, mert aggályosnak tartotta, hogy a szerveződés megosztó ügy, a menedékkérők befogadása mellett kampányolt.
Szimpla propaganda
Az állami híradó a vizsgált műsorát teljes egészében a népszavazási kampány szolgálatába állította, valódi hírműsor helyett propaganda-műsort tártak a nézők elé. Az egyoldalú tematika mellett a propaganda-technikák közül megjelent az általánosítás mechanizmusa , amely az egyes, gondosan szelektált bűnesetek nyomán hagyja, hogy a néző maga vonja le a következtetést, maga fogalmazza meg a negatív sztereotípiát; a „vagy-vagy technika” alkalmazásával felerősítette a fekete-fehér gondolkodást. Az egész műsor azt, a fideszes Gulyás Gergely állítást próbálta alátámasztani, hogy „aki az EU pártján van, az nemmel szavaz, aki távol marad, az egy erős, hatékony, kulturális identitását megőrző és jól működő Európával szemben foglal állást”. Az „ütőkártyák halmozása” propaganda-technika alkalmazására figyelhettünk fel abban, hogy minden bűncselekmény és atrocitás bemutatása egy-egy újabb érv, újabb ütőkártya a kormánykampány szolgálatában. Miközben ezek a kártyák csak egyes menekültekhez köthető eseteket nagyítanak fel, a bűncselekmények, törvényszegések elkövetésétől tartózkodó óriási többségről sosem ad hírt az állami hírműsor. Mészáros István László volt SZDSZ-es országgyűlési képviselőről, és Pukli Istvánról, a tanártüntetések egyik vezetőjéről nem sok kedvező, vagy akár csak korrekt információt osztott meg eddig az állami média. Most azonban – a nem kormánypárti, népszavazást támogatók megnyerése érdekében – élve az „ajánlólevél” manipulációs eszközzel, siettek tájékoztatni a két ismert, a kormánnyal szemben kritikus közönség körében tekintéllyel bíró személy döntéséről, így erősítve meg a kormány kampányát.
A népszavazás előtt három nappal az állami televízió koraesti hírműsorában összelapátolta az összes még fellelhető migrációs hírt, és ezeket csomagban a nézőkre zúdította. A műsor súlyosan sértette a közszolgálati médiaszolgáltatás és műsorkészítés számára zsinórmértékül állított Közszolgálati Kódexben megfogalmazott elveket, hiszen a közérdeklődésre számot tartó kérdések csak egy vékony szeletét, a menekült tematikát dolgozta fel, s azt sem sokoldalúan, tárgyszerűen.
A teljes elemzés a Mérték oldalán olvasható el.
MÉDIAJOGI HÍREK
Etnikai gyűlöletkeltés Romániában - Magyarellenes kijelentésekért bírságolt a román médiahatóság
Engedély nélkül nyújtott szolgáltatást az UPC - Újabb, 121 millió forintos bírsággal sújtotta a céget az NMHH
Akadálymentesített műsorok - Médiatanács: A legtöbb esetben betartják az előírásokat a médiaszolgáltatók
Hírhedt álhírek
A hírgyűjtő oldalak felelni fognak a közölt információ hitelességéért - Putyin aláírta a törvényt
A termékek túl direkt népszerűsítésével foglalkozott a médiatanács -
Hatósági eljárás a Class FM-mel és a Civil Rádióval szemben - Korhatár-besorolási problémák miatt kezdi meg eljárását a médiatanács
Újságírói státust kaptak a központi kínai hírportál munkatársai - Azonos jogok és kötelezettségek a többi újságíróval
Jogász sorozatok nélkül - Sikeres szériák itthon és külföldön
Miként tehető jobbá az audivizuális médiaszolgáltatás szabályozása? - Mondja el véleményét! - A Bizottság nyilvános konzultációt hirdet
Változó szolgáltatói díjak - Milyen jogai vannak az előfizetőnek? - Médiabiztos a szerződésmódosításokról
A bűnügyi hírek vonzzák a nézőket - A TV2 hírműsorai átlépték a törvényi korlátot - NMHH elemzés
NMHH: A Való Világ 7 súlyosan megsértette a korhatár-besorolás szabályait - A műsor médiaszolgáltatója román joghatóság alatt áll
Szolgáltatás korlátozásával kapcsolatos jogellenes gyakorlat - Az NMHH 160 millió forintra bírságolta a Magyar Telekomot
Médiatanács: Hírolvasó nem kommentálhat tudósítást - A testület figyelmeztetésben részesítette az M1 csatorna médiaszolgáltatóját
Tiltott piacbefolyásolás megtévesztő sajtóhírek útján - Az Ab megsemmisítette napi.hu-t elmarasztaló bírósági ítéletet
Emberi méltóságot sértett a Maksa-hiradó? - Viccelődés nemi erőszakkal - Az NMHH eljárást indított a Hír TV ellen
Elbagatellizált szexuális bűncselekmények - Emberi méltóságot sértett a Class FM - A Médiatanács félmilliós bírságot szabott ki
Engedélyhez kötött külföldi televíziós sorozatok - Felügyelet alá vonja a videomegosztó portálokat a kínai hatóság
Szólás- és sajtószabadság korlátokkal - A magyar szabályozás illeszkedik az európai normákhoz - Médiakonferencia
Bírósági kommunikáció - A média és a bíróságok kapcsolata - Nemzetközi konferencia az Igazságügyi Akadémián
Helytelenül megjelenített kábítószer-fogyasztás, téves korhatár-besorolás - 39 milliós bírság sújtotta a Médiatanács az RTL Klubt
Szűrőprogramok az iskolai számítógépeken - A gyermekek védelmét szolgáló jogszabályi környezet változásáról
Augusztus 15-től reklámadót kell fizetni - 2014-ben az első adóelőleget augusztus 20-áig kell bevallani és befizetni
Rés a pajzson – Nem mindenkit ér utol a reklámadó - A Magyarországon nem letelepedett szolgáltatók mentesülnek
Titkos újságírói források - Börtönbüntetés fenyegeti a The New York Times újságíróját, mert védi forrását
Vigyázat, komment! – Alkotmánybírósági döntések májusban
Az újságírói források védelmében - Amerikai legfelsőbb bírósági döntés született a médiavédelem alapjain
A médiapiac a kényes kérdésekben jogkövető - A médiaszabályozás tapasztalatairól és a tartalomfejlesztésről - Konferencia
Eltérően megítélt médiaszabályozás - Szakmai fórum az MTA Jogtudományi Intézetében
Törvénysértően közölt politikai reklámokat az ATV - A bírság indokolt és nem eltúlzott - A Kúria helybenhagyta az NVB döntését
Esélyegyenlőséget sért, hogy az ATV kizárta műsorából a Jobbikot - A Kúria két határozatáról
A televízióban látott erőszak hatása a gyermek- és fiatalkorúakra - Letölthető tanulmány
Közszolgálati médiaszolgáltatás - Mit várunk a médiaszabályozástól? - VII. rész - A Mérték Médiaelemző Műhely vitairata
Szabályozott médiapiac - Mit várunk a médiaszabályozástól? - VI. rész - A Mérték Médiaelemző Műhely vitairata
Média-önszabályozás - Mit várunk a médiaszabályozástól? - V. rész - A Mérték Médiaelemző Műhely vitairata
Újragondolt közszolgálatiság - Szabályozási kérdések - Médiakonferencia hazai és nemzetközi résztvevőkkel
Médiaműveltség - Mit várunk a médiaszabályozástól? - IV. rész - A Mérték Médiaelemző Műhely vitairata
Politikai hirdetések sajtótermékekben - NVB: Feltételei vannak a választási reklámok közzétételének a médiában
Szakmailag hiteles médiahatóság - Mit várunk a médiaszabályozástól? - III. rész - A Mérték Médiaelemző Műhely vitairata
Átláthatóbb igazságszolgáltatás - Az igazságügyi adatok kezeléséről és nyilvánosságáról
Szabályozott médiatartalom - Mit várunk a médiaszabályozástól? - II. rész - A Mérték Médiaelemző Műhely vitairata
Mit várunk a médiaszabályozástól? - I. rész - A Mérték Médiaelemző Műhely vitairata társadalmi párbeszédre ösztönöz
Eredményes volt a közszolgálati média átalakítása - Az ÁSZ vizsgálati eredményei
Minőségi média állami felelősség és legitim önszabályozás alapján - Az európai médiaszabályozás kihívásai - Nemzetközi konferencia
Új uniós adatvédelmi szabályozás az Európai Parlament asztalán
Bíróság és kommunikáció - Egységes gyakorlat, zavartalan munka - Törvény készül a bírósági nyilvánosságról
A megfélemlítés ellenében - A médiabiztos is támogatja a megelőzésre irányuló iskolai programot
Gyermekek védelme a káros médiatartalmaktól - Novemberre kerül az Országgyűlés elé a törvényjavaslat
A magyar előadók védelemében - A médiatörvény hatására több a magyar zene a hazai rádiókban
Karas Monika lett a NMHH Médiatanácsának elnöke
Sajtóetika, szakmai pontosság, személyiségi jogok védelme - Megalakult a Média Önszabályozó Testület
Média és hírközlés a törvények tiszteletének szellemében - A jogállami értékek mentén kíván dolgozni az NMHH új elnöke
Közmédia-profil közösségi oldalon - Az osztrák alkotmánybíróság alkotmányellenesnem találta a tiltó rendelkezést
Változtak a médiahatóság elnökével szemben támasztott feltételek - Újból elfogadták a negyedik alkotmánymódosító törvénycsomagot
Szerződéskötés ráutaló magatartással - Hatvanmillió forintos bírságot szabott ki a UPC-re az NMHH
Rendeletalkotási jogot kapott a médiahatóság elnökhelyettese
Eljárási bírság kiszabása a médiatörvény alapján - Alkotmánybírósághoz fordult az ombudsman
Bayer-cikk - Törvénysértő publicisztika - Pénzbírság - A Médiatanács először folytatott le eljárást szabályt sértő újsággal szemben
Királyi pátens törvényi háttérrel - Elfogadhatatlan mértékű beavatkozás? - Elutasítja a brit sajtó a kormány szabályozási tervét
Cenzúra - Hatósági engedély nélkül nem használhat külföldi híreket a kínai média - Szigorú médiaszabályozást jelentett be Kína
A termékmegjelenítéssel közölt kereskedelmi üzenet nem lehet közvetlen - Bírságot szabott ki a médiatanács az RTL Klub-ra
Bayer-cikk - Gyűlöletkeltés és kirekesztés? - Első alkalommal indul vizsgálat a médiaalkotmány vélhető megsértése miatt
A köztársasági elnök nevezheti ki a médiahatóság vezetőjét - A függetlenség garanciái - A médiatörvény módosításáról
Új alkotmánybíró, médiatörvény, költségvetés - A Parlament mai munkarendjéből
Aggodalomra ad okot Európában a médiaszabadság helyzete - Nyilvános konzultációt kezdeményez Neelie Kroes
A televíziós műsorok interneten történő továbbközvetítéséről - Szerzői jogi kérdések - Az Európai Unió Bírósága ítéletet hozott
Öngylikosságra ösztönző tudósítások - A médiabiztos szakmai egyeztetést kezdeményez
Országgyűlés előtt a médiatörvények módosító javaslata - Erősödnek a médiahatóság független feladatellátásának garanciái
Burkolt reklámozásért kapott büntetést a TV2
Huszonhárom millió forintra bírságolta a TV2-t a médiatanács
Veszélyes, jogellenes tartalmak az interneten - Konferencia a biztonságosabb internet napján Budapesten
"Jó irányba mozdul" a magyar igazságszolgáltatási és médiarendszer - Az Európa Tanács megküldte válaszlevelét a kormánynak
Ordító tévéreklámok - Három tévécsatornára rótt ki pénzbüntetést a Médiatanács
A magyar médiaszabályozás alapján korlátozható a sajtó szabadsága? - Az Európa Tanács európai média helyzetéről szóló határozatáról
Közvetítés nagy közérdeklődésre számot tartó eseményekről - Az Európai Bíróság ítéletet hozott
Kroes még nem elégedett a magyar médiatörvénnyel - Elkészült az európai sajtószabadság helyzetét felmérő szakértői jelentés
Alapvető problémák a magyar médiaszabályozásban - Terítéken a médiatörvény az Európai Parlamentben
Gyermekbarát Magyarország? - Az gyermekbarát igazságszolgáltatás és médiaszerepeltetés kérdései - Ombudsmani jelentés
A világbajnokság és az Eb kizárólag ingyenes televízióban közvetíthető - Főtanácsnok indítványozza a FIFA és az UEFA fellebbezésének elutasítását
Felvásárlási átvilágítások - Milliárdos üzleteket segíthet és tehet tönkre a közösségi média
Médiaszabályozás a harmadik évezred kezdetén - Az MTA Médiatudományi és Médiatörténeti Kutatócsoportjának konferenciája
Nem szabad cenzúrázni a híradásokat - Kroes elégedetlen a médiatörvénnyel
Az NMHH elővigyázatosságra inti az UPC előfizetőit! - A hatóság ellenőrzést indított a cég szerződésmódosításával kapcsolatban
Nincs alakilag érvényes beadvány, a pályázati eljárás mégis eredményes? - Médiatanács: A bíróság ellentmondásos jogi helyzetet idézett elő
Gyűlöletbeszéd a sajtóban - Vita a Médiatudományi Intézet kezdeményezésére
A Neo FM médiaszolgáltatási díjtartozása közel egymilliárd forint - A Fővárosi Ítélőtábla a hatóságnak adott igazat a Neo FM ügyében
A szolgáltató egyoldalúan nem módosíthat az előfizetők kárára - Módosultak az elektronikus hírközléssel összefüggő törvények